als_Latn dik_Latn sag_Latn
Ishte derbi, ndaj pritej që në stadium të mos kishte stol të lirë (përveç atyre të lënë bosh për arsye sigurie). Mirëpo, gjithë kjo atmosferë e krijuar nga tifozët nuk do mund të mos kalonte edhe pa ndonjë incident.
Kështu, në minutën e 7-të, kur Bulku shkon të gjuajë goditjen e këndit drejt tij nga tifozët e Partizanit vërshojnë shishe plastike, aq sa kapiteni u largua dy-tre herë nga pozicioni që të mos e godisnin.
E njëjta skenë përsëritet sërish tre minuta më pas, po me Bulkun dhe po në të njëjtin vend. Tre minuta më pas janë tifozët e Tiranës që godasin me shishe plastike Ibrahimin e Partizanit, kur ky i fundit po hidhte nga anësorja një top me dorë.
Një minutë më vonë, arbitri Pashaji kërkon që tifozët e Tiranës të mos përdorin lazer ndaj portierit Hoxha, teksa momenti më i rëndë ishte pas golit të parë të Partizanit, tifozët e të cilit hodhën aq shumë tymuese sa u desh të pritej të paktën 4 minuta që të riniste loja.
als_Latn als_Latn als_Latn als_Latn